# ELŐFIZETŐI SZERZŐDÉS

amely létrejött egyrészről: az **Országgyűlés Hivatala**

1055 Budapest, Kossuth L. tér 1-3.

Adószám: 15300014-2-41

Számlaszám: 10032000-01400805-00000000

képviseli: ………………………………………

mint Előfizető, (továbbiakban: Előfizető)

másrészről: **……………………………………….**

…………………………………..………....

Cg…………………………………………..

Adószám: ……………………………….

Számlaszám: …………………………….

képviseli: ………………………………………

mint **Szolgáltató** (továbbiakban: Szolgáltató)

együttesen: Szerződő Felek között, az alulírott napon és helyen, „**Mobil távközlési szolgáltatás teljesítése, telefonkészülékek szállítása (701/1/2018)”** tárgyában, a következő feltételekkel:

Az Előfizető a közbeszerzésekről szóló 2015. évi CXLIII. törvény II. fejezete alkalmazásával nyílt közbeszerzési eljárást folytatott le, amely eljárás nyertese az 1. rész tekintetében a Szolgáltató lett. Az eljárást megindító felhívás 2018/S 016-032790 számon, 2018. január 24-én jelent meg az Európai Unió Hivatalos Lapjában. A Szerződés értelmezése során a közbeszerzési dokumentumokban foglaltak és a nyertes ajánlat, hiánypótlás, felvilágosítás irányadónak tekintendő.

1. **A szerződés tárgya**
   1. Mobil távközlési szolgáltatás teljesítése, telefonkészülékek szállítása a jelen Szerződésben és mellékleteiben, valamint a Szolgáltató ……………………. elnevezésű általános szerződési feltételeiben (a továbbiakban: ÁSZF) foglaltak szerint, amely megtekinthető a Szolgáltató [………………………..](https://www.telekom.hu/rolunk/szolgaltatasok/aszf/uzleti) weboldalán.

(A szerződéses adatlap alapján kerül kitöltésre.)

* 1. Az előfizetések száma 2018. július 1-jétől: 700 db, a telefonkészülékek mennyiségét a 2. sz. melléklet tartalmazza.

1. **Vételi jog**
   1. Az Előfizető vételi jogot köt ki a jelen szerződés 1. pontjában és 2. sz. mellékletében meghatározott szolgáltatásoknak és telefonkészülékek ott meghatározott mennyiséget meghaladó igénybevételére a 4. pontban meghatározott keretösszeg erejéig.
   2. A vételi jog a szerződés időtartama alatt az Előfizetőnek a Szolgáltatóhoz intézett egyoldalú nyilatkozatával (Megrendelő lap küldésével) gyakorolható azzal, hogy a teljesítés a szerződésben meghatározott feltételekkel és ellenszolgáltatás fejében történik.
   3. A Szolgáltató nem érvényesíthet követelést Előfizetővel szemben, ha Előfizető nem él vételi jogával, vagy Szerződés alapján történő kifizetések összértéke nem éri el a jelen szerződés 4.1. pontjában meghatározott értéket.
2. **A szerződés időtartama, teljesítési határidők**
   1. A Szerződés az aláírása napjától 2022. június 30-ig hatályos.
   2. A szolgáltatásokat a 2018-2022-es országgyűlési ülésszakra megválasztott azon országgyűlési képviselők részére, akik az Előfizető jelen Szerződés aláírása napján hatályos korábbi szerződése alapján nem jogosultak a szolgáltatás igénybevételére, az eskütétel napját követő naptári naptól kell teljesíteni. Az eskütétel napjáról Előfizető annak tudomására jutását követően haladéktalanul tájékoztatja a Szolgáltatót.
   3. További új előfizetések tekintetében az Előfizető erre vonatkozó igénybejelentését követő 1 munkanapon belül, a szerződés aláírása napján fennálló előfizetések tekintetében 2018. július 1-ig történő folyamatos átállással (számhordozás) kell megkezdeni, és a Szerződést 2022. június 30-ig folyamatosan kell teljesíteni.
   4. A számhordozás technikai lebonyolításának határideje: 2018. június 29. Szolgáltató a számhordozás időtartama alatt további költségek felszámítása nélkül gondoskodik a számhordozással érintett felhasználók részére a szolgáltatás folyamatos igénybevételének lehetőségéről.
   5. Az új előfizetésekhez minimum 10 db SIM-kártyát (számhordozás esetén további 20 db inaktív SIM-kártyát) az Előfizető raktárkészletén folyamatosan kell biztosítani. Amennyiben előfizető váltás miatt számhordozásra kerül sor, abban az esetben 500 db inaktív üres SIM kártyát legkésőbb a szerződés megkötését követő 2 héten belül, vagyis 2018……………………..-ig rendelkezésre kell bocsátani.

(A szerződéskötéskor kerül pontosításra.)

* 1. A Szerződés 1. sz. mellékletében meghatározott, összesen 808 db készülékből 430 db telefonkészüléket (200 db középkategóriás Android készüléket, 70 db prémiumkategóriás Android készüléket és 160 db iPhone készüléket) legkésőbb 2018. április 13-ig kell az Előfizető részére átadni.
  2. A további megrendeléseket a Felek által kölcsönösen egyeztetett, a megrendelésben feltüntetésre kerülő határidőn belül kell átadni az Előfizetőnek. A megrendeléseket a jelen Szerződésben meghatározott ügyfélmenedzser részére kell megküldeni.
  3. A vételi jog a szerződés teljes időtartama alatt gyakorolható.

1. **Ellenszolgáltatás**
   1. A szerződéskötés időpontjában rendelkezésre álló fedezet összege: 520.000.000.- Ft + ÁFA, amely a szerződés időtartama alatt a Kbt. 141. § (2)-(3) bekezdései alkalmazásával módosítható.
   2. A Szolgáltató az 1. pontban meghatározott szolgáltatást a 2. sz. mellékletben meghatározott díjtételek ellenében teljesíti.
   3. A Szolgáltató az 1. sz. mellékletben felsorolt telefonkészülékeket, továbbá – a szerződés időtartama alatt – a termékváltást követően azonos kategóriájúnak minősülő, korszerűbb készülékeket a jelen szerződés 2. sz. mellékletében meghatározott egységárakon szállítja az Előfizetőnek.
   4. A 2. sz. mellékletben meghatározott díjak és egységárak tartalmazzák a felsorolt szolgáltatások teljesítéséhez szükséges összes költséget és a szerződéskötést követően semmilyen jogcímen nem emelhetők.
   5. Az opciós szolgáltatások és készülékek ellenértéke azonos az adott szolgáltatásra vonatkozó, nem opciós szolgáltatások ellenértékével.
   6. Szolgáltató a szerződés tárgya szerinti szolgáltatások tekintetében semmilyen jogcímen sem jogosult túlszámlázásra.
   7. Az Előfizető a 2. sz. mellékletben fel nem sorolt szolgáltatásokat az ÁSZF-ben megállapított díjak ellenében jogosult igénybe venni.
   8. A Szolgáltató az inaktív SIM-kártyákért, továbbá a SIM-kártyák aktiválásáért, inaktiválásáért semmiféle ár, díj felszámítására költség elszámolására nem jogosult.
2. **A teljesítés helye, módja igazolása**
   1. A teljesítés helye: Országgyűlés Hivatala (1055 Budapest, Kossuth L. tér 1-3. és 1054 Budapest, Széchenyi rkp. 19.)
   2. A szolgáltatás igénybevételére az Európai Unió területén belül, illetve esetenként azon kívül is sor kerül.
   3. Az inaktív SIM-kártyák és a telefonkészülékek szállításának igazolása a számlával egyidejűleg megküldésre kerülő szállítólevél alapján, az Előfizető által kiadott, a szerződésszerű teljesítést igazoló teljesítésigazolással történik. SIM Lock (hálózati korlátozás) nélküli készüléktípus szállítása esetén e körülményt fel kell tüntetni a szállítólevélen. Amennyiben az átadott telefonkészülékek nem felelnek meg maradéktalanul a Szerződés 1. sz. mellékletében meghatározott követelményeknek, vagy az átvétel elhúzódik, úgy a teljesítésigazolás kiállítására a szerződésszerű teljesítés napján kerül sor. A Szolgáltató a részére e-mailben megküldött teljesítésigazolás alapján számlával egy tekintet alá eső okiratot állít ki, amelyen a teljesítés időpontjaként a teljesítésigazoláson ténylegesen elismert teljesítési időpont kerül feltüntetésre és ezen felül az okiraton a fizetési határidő is módosításra kerül a Szerződés 6. pontjában foglaltak figyelembe vételével.
   4. A Szolgáltató nyilatkozik arról, hogy számlázási rendszere zárt és hiteles, amit az erre akkreditált szervezet által kiállított és rendszeresen felülvizsgált tanúsítvány igazol, ezért a Szolgáltató által készített forgalmi kimutatás adatait elfogadja az Előfizető.
   5. A szolgáltatások teljesítésének igazolása során az Előfizető képviselője kézjegyével látja el a szerződésben foglaltaknak megfelelő számlát. Amennyiben a benyújtott számla nem felel meg a szerződésben foglaltaknak, az Előfizető e-mailben jelzi javítási igényét a Szolgáltató felé, számlával egy tekintet alá eső okirattal javítja a számlát.
   6. A jelen szerződés alapján megvásárolt készülékekhez hűségnyilatkozat nem köthető, és a készülékek hálózati korlátozása nem lehetséges. Amennyiben a szállított készülék hálózati korlátozással ellátott, úgy a Szolgáltató köteles a korlátozás feloldásához szükséges adatokat legkésőbb a készülékeknek a teljesítés helyére történő szállítását követő 5 munkanapon belül e-mailben megküldeni az Előfizető 1.3.2. pontban megnevezett, szakmai kérdésekben kapcsolattartásra kijelölt képviselője részére.
   7. A Szolgáltató az 1. sz. mellékletben feltüntetett készülékeket szállítja Előfizetőnek. Termékváltás esetén Előfizető a Szolgáltató aktuális árlistája alapján választja ki a szerződésben meghatározott típusú készülékekkel azonos kategóriájú készülékeket.
   8. A Szolgáltató a telefonkészülékek szállításával egyidejűleg köteles az azok rendeltetésszerű használathoz szükséges gyári tartozékokat, továbbá az összes okiratot, dokumentációt, így különösen magyar nyelvű kezelési útmutatót, valamint a forgalomba hozatalra és a jótállásra vonatkozó okmányokat az Előfizető részére átadni.
   9. A mobil készülékek egyedi EMC jellemzőinek meg kell felelniük az EU nemzetközi környezetvédelmi és elektromos szabványainak.
   10. A környezetvédelemmel kapcsolatos kötelezettségek és annak költségei a Szolgáltatót terhelik.
   11. Szolgáltató váltás esetén az Előfizető a számhordozáshoz szükséges hívószámokat a Szolgáltató részére – a szerződéskötést követően – haladéktalanul megadja..
3. **Fizetési feltételek**
   1. A Megrendelő előlegfizetést nem teljesít.
   2. A számlák ellenértékének kifizetése Kbt. 135. § (1) és (6) bekezdése, a Ptk. 6:130 § (1)-(2) bekezdései, továbbá a szolgáltatások tekintetében a 2007. évi CXXVII. tv. (Áfa tv.) 58. § (1) bekezdése alkalmazásával kerül sor.
   3. A szerződés a szolgáltatások tekintetében az Áfa tv. 58. § (1) bekezdése szerint elszámolási időszakra kötött ügyletnek minősül, az elszámolási időszak: 1 hónap.
   4. A Szolgáltató a szolgáltatásokra vonatkozóan az előfizető által előzetesen, írásban meghatározott hívószámcsoportok szerinti gyűjtőszámlát bocsát ki részletes számlamelléklettel, és azt a tárgyhót követő hónap 14. napjáig megküldi az Előfizető részére.
   5. A Szolgáltató a telefonkészülékekre vonatkozó számlákat a telefonkészülékekkel együtt küldi meg az Előfizető részére.
   6. Amennyiben a Szolgáltató a számla megküldésével késedelembe esik, úgy köteles a fizetési határidőt a késedelemnek megfelelően meghosszabbítani.
   7. A Számla kiállítására az ÁFA törvény mellett az Eht.142. §-a vonatkozik.
   8. A jelen Szerződésre az adózás rendjéről szóló 2017. évi CL. törvény előírásai irányadók.
   9. A számla végösszegét és a távközlési szolgáltatásokra alkalmazott ÁFA összegét a matematikai kerekítés általános szabályai szerint, forintra kerekítve kell feltüntetni a számlákon.
   10. Amennyiben Szolgáltató a jelen Szerződésben meghatározott bármely szolgáltatás teljesítését nem a tárgyhónap első napján kezdi meg, úgy a tárgyhónapban az adott szolgáltatás vonatkozásában megállapított díj időarányos részére jogosult. A havi díj egy napra jutó időarányos részét az adott hónap napjainak száma alapján kell megállapítani azzal, hogy a csomagokban foglalt adatmennyiség nem időarányos, vagyis teljes mértékben felhasználható.
   11. A Szolgáltató az 1. pontban meghatározott szolgáltatásról az általános forgalmi adóról szóló 2007. évi CXXVII. törvény (Áfa tv.) 163. §-ában rögzített időpontot figyelembe véve, a 164. § alapján, a 169-172. §-ban foglaltaknak is megfelelő, – az előfizető által előzetesen, írásban meghatározott hívószámcsoportok szerinti – gyűjtőszámlát bocsát ki részletes számlamelléklettel.
   12. A számlákon az Előfizető nevét, címét, adószámát a következők szerint kell feltüntetni:

* Név: Országgyűlés Hivatala,
* Cím: 1055 Budapest, Kossuth L. tér 1-3.
* Adószám: 15300014-2-41.
  1. A számla kézbesítési címe: Országgyűlés Hivatala, Telekommunikációs Csoport, 1055 Budapest, Kossuth L. tér 1-3.
  2. A számlák kifizetése a kézhezvételt követő 30 naptári napon belül, a Szerződés 1. oldalán feltüntetett, vagy a Szolgáltató cégkivonatában szereplő, a számlán feltüntetésre kerülő egyéb pénzforgalmi számlájára való átutalással történik.
  3. A Szolgáltató a Kbt. 136. § (1) bekezdése alapján kötelezettséget vállal arra, hogy

1. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
   1. Késedelmes fizetés esetén a Szolgáltató a Ptk. 6:155. §-a szerinti késedelmi kamatra jogosult.
3. **A szerződés teljesítésével kapcsolatos egyéb megállapodások**
   1. A jelen Szerződés tárgya szerinti szolgáltatás a 2003. évi C. törvény 188. § 72. pontjában definiált mobil rádiótelefon szolgáltatásnak minősül.
   2. A Szolgáltató a jelen szerződésben és az ÁSZF-ben rögzítettek, valamint a hatályos, vonatkozó jogszabályokban foglaltak szerint teljesíti kötelezettségeit.
   3. Az Előfizető a szolgáltatást rendeltetésszerűen a jogszabályokban, ÁSZF-ben és jelen szerződésben foglaltak betartásával jogosult és köteles igénybe venni.
   4. A Szolgáltató az Előfizető szerződéses kapcsolattartója vagy a felhasználó megkeresése esetén az ÁSZF-ben foglaltak szerint köteles a szükséges tájékoztatást megadni.
   5. Amennyiben a jelen szerződés fő szövege, műszaki melléklete eltér az ÁSZF rendelkezéseitől, úgy a jelen szerződés rendelkezéseit kell alkalmazni.
   6. A számhordozás tekintetében Szolgáltató és Előfizető az elektronikus hírközlésről szóló 2003. évi C. törvényben, a 2/2012 (I.24.) NMHH rendeletben és az NMHH Azonosítógazdálkodási Osztály által kiadott Tájékoztatóban foglaltaknak megfelelően köteles eljárni.
   7. Az Előfizető a mobil szolgáltatást kizárólag a felhasználók saját igényeinek kiszolgálására jogosult felhasználni. Előfizető nem jogosult magát mobil szolgáltatóként, internetszolgáltatóként feltüntetni, a Szolgáltató szolgáltatását másnak – ide nem értve azon intézményeket, szervezeteket, amelyek vonatkozásában az Országgyűlés Hivatalát jogszabályon alapuló ellátási kötelezettség terheli – továbbadni, továbbértékesíteni, illetve átengedni, valamint a továbbadott szolgáltatás fejében bármilyen címen díjat szedni vagy a szolgáltatást törvénybe vagy ÁSZF-be, szerződésbe ütköző módon vagy célokra használni. Nem minősül továbbértékesítésnek az ellátási kötelezettség keretében, azonos összegű számla kiállítása a szolgáltatást igénybevevő részére.
   8. Amennyiben a Szolgáltató a körülmények alapján valószínűsíti, hogy az Előfizető a feljogosított használókon kívül bármely más személyeknek a szolgáltató hozzájárulása nélkül ad át használatra a Szerződés alapján igénybe vett szolgáltatást, jogosult az Előfizetőtől az adott SIM-kártya használatára vonatkozó információ megkérésére.
   9. Előfizető nem akadályozhatja, vagy veszélyeztetheti a Szolgáltató hálózatának rendeltetésszerű működését.
   10. Szolgáltató köteles az Előfizető részére a szolgáltatás igénybevételéhez szükséges tájékoztatást megadni.
   11. A szerződés teljesítése során felmerülő akadályt – annak várható megszűnését és az akadály elhárítására tett intézkedéseit a Szolgáltató – annak felmerülését követően haladéktalanul, írásban köteles jelezni Előfizető részére.
   12. A Szolgáltató a belföldi adatforgalom túllépése esetén jogosult az adatforgalom sebességének a mindenkor hatályos ÁSZF-ben foglaltak szerinti korlátozására.
   13. A Szolgáltató 98%-os rendelkezésre állást biztosít hálózatán.
   14. Az Előfizető az egyes SIM kártyák tekintetében kötbér vagy egyéb fizetési kötelezettség nélkül jogosult legfeljebb 100 előfizetés lemondására az aktív SIM-kártya inaktiválásának kezdeményezésével, továbbá a keretösszeg erejéig új SIM kártyák aktiválásának kezdeményezésére és a szolgáltatások jelen szerződésben foglaltak szerinti igénybevételére.
4. **Adatok nyilvántartása, kezelése, védelme**
   1. A Szolgáltató a vele szerződést kötött Előfizetőről – a jelen Szerződés aláírásával megadottnak tekintendő hozzájárulásával – nyilvántartást vezet, amely jogszabályban meghatározott adatokat tartalmaz.
   2. Az Előfizető a nyilvántartott adataiban bekövetkezett változásokat 15 napon belül írásban köteles bejelenteni a Szolgáltatónak.
   3. A Szolgáltató az Előfizetőre vonatkozó adatokat az elektronikus hírközlésről szóló 2003. évi C. törvény XVII. fejezetében előírt adatkezelési szabályok megtartásával kezeli, kizárólag a szolgáltatás nyújtása körében használja fel, kizárólag jogszabályban meghatározott esetben és feltételekkel jogosult kiadni.
   4. A Szolgáltató a szolgáltatás nyújtás során tudomására jutó személyes adatokat az információs önrendelkezési jogról és az információszabadságról szóló 2011. évi CXII. törvény előírásainak megfelelően kezeli.
   5. A Szolgáltató az Előfizetőt írásbeli kérelemre 3 munkanapon belül tájékoztatja a szolgáltatás nyújtásával kapcsolatban általa az Előfizetőre vonatkozóan rögzített műszaki és forgalmi adatokról, az Előfizető az így tudomására jutott adatokat köteles bizalmasan kezelni.
   6. Az Előfizető nem járul hozzá, hogy a Szolgáltató közvetlen üzletszerzés, illetve tájékoztatás céljából megkeresse, illetve a Szolgáltatás nyújtása érdekében ilyen célú küldeményt továbbítson a felhasználók részére.
5. **Jótállás**
   1. A Szolgálgató az iPhone készülékekre az átadás-átvételi jegyzőkönyv aláírása napjától számított 12 hónap, a többi készülékre 24 hónap jótállást vállal.
   2. A Szolgáltató a készülék átadását követő 12 hónap elteltével bekövetkező meghibásodás esetén eljár a gyártó felé az eszköz javítása, kicserélése érdekében. Ha a készülék nem javítható vagy nincs ok a cseréjére, a Szolgáltató erről gyártói nyilatkozatot ad a megrendelő részére.
   3. A Szolgáltató továbbá, kötelezettséget vállal a javításokhoz szükséges alkatrészellátásnak a szerződés időtartama alatti biztosítására.
   4. A jótállási idő alatt bejelentett igények a jótállási idő leteltét követő hat hónapon belül is érvényesíthetők.
6. **Szavatosság**
   1. A Szolgáltató a szerződés teljes időtartamára szavatosságot vállal a szolgáltatás szakszerűségéért, továbbá azért, hogy a szolgáltatás megfelel a jelen szerződés, az ÁSZF, a vonatkozó jogszabályok rendelkezéseinek és a hatósági előírásoknak.
   2. A Szolgáltató a szerződés teljes időtartamára szavatosságot vállal a készülékek rendeltetésszerű használhatóságáért.
7. **Hibaelhárítás**
   1. A jelen szerződés tárgyát képező szolgáltatással kapcsolatos hibákat munkaidőben a 13.2. pont szerinti ügyfélmenedzsernél vagy a 1.2.2. pont szerinti dedikált ügyfélszolgálaton, munkaidőn kívül a dedikált ügyfélszolgálatán telefonon, telefaxon, e-mailen lehet bejelenteni.
   2. A Szolgáltató a szolgáltatásokkal kapcsolatos hibajavítást a bejelentéstől számított 1/4 órán belül megkezdi és a lehető legrövidebb határidőn belül, legfeljebb azonban az ÁSZF-ben foglaltak szerinti határidőben befejezi.
   3. Amennyiben Szolgáltató észleli, hogy a hiba oka a SIM-kártya meghibásodása, úgy köteles erről az Előfizető kapcsolattartóját haladéktalanul értesíteni, aki jogosult a SIM kártyát a készülékben kicserélni. Szolgáltató térítésmentesen köteles a meghibásodott SIM-kártya helyett 1 munkanapon belül, az Országgyűlés Hivatalában új SIM-kártyát átadni az Előfizetőnek.
   4. A készülékek meghibásodása esetén a Szolgáltató a bejelentést követő egy munkanapon belül, az Országgyűlés Hivatalában átveszi a meghibásodott készüléket, és a hiba elhárítását követő legrövidebb időn belül ugyanott adja vissza az Előfizető részére.
   5. A Szolgáltató vállalja, hogy az Előfizető erre vonatkozó igénye esetén az előző pont szerinti hibajavítás idejére díjmentesen, azonos kategóriájú kölcsönkészüléket biztosít.
8. **Rendelkezésre állás, ügyfélszolgálat**
   1. A Szolgáltató kötelezettséget vállal az 1. sz. mellékeltben foglaltak szerinti dedikált ügyfélszolgálat, továbbá egy ügyfélmenedzser biztosítására.
   2. A dedikált ügyfélszolgálat gondoskodik az Előfizető előfizetéseivel kapcsolatos igények, a SIM kártyák aktiválásáról vagy azonnali letiltásáról, a sérült vagy elveszett SIM-kártyák pótlásáról és a hibabejelentések továbbításáról, közvetlen ügyintézéséről.

A dedikált ügyfélszolgálat elérhetősége a hét minden napján 0-24 óráűig:

cím: ……………………………

telefon: +361

telefax: +361 ……………..

e-mail: …………………………….@.............................

* 1. A Szolgáltató honlapjának címe: www…………………..

(A szerződéses adatlap alapján kerül kitöltésre)

1. **Együttműködés**
   1. A Szerződő Felek kötelezettséget vállalnak arra, hogy a jelen szerződés teljesítése érdekében egymással együttműködnek.
   2. A jelen szerződés teljesítésével kapcsolatos kérdésekben Felek a következő személyeket jogosítják fel a kapcsolattartásra:

Előfizető részéről:

Szerződéssel kapcsolatos kérdésekben:

Gáspár Csaba

tel:.......................... fax: ……………………….

e-mail: ……………………………………………….

Szakmai kérdésekben:

Nagy Zsuzsanna, tel: ………………. fax: ………………

Szolgáltató részéről kijelölt ügyfélmenedzser:

………………………, tel: …………………. fax: ……………………………..

(A szerződéses adatlap alapján kerül kitöltésre.)

* 1. A megnevezett kapcsolattartók jogosultak és kötelesek megtenni mindazon intézkedést, nyilatkozatot, amely a szerződés teljesítése során szükségessé válik, és nem ellentétes a jelen szerződésben vagy a szerződés mellékleteiben foglaltakkal, továbbá nem minősül a szerződés módosításának, kiegészítésérnek.
  2. A Szerződő Felek kötelezettséget vállalnak arra, hogy a kapcsolattartók személyének megváltozásáról haladéktalanul, írásban értesítik egymást.

1. **Kötbérek, kártérítés**
   1. A Szolgáltató szerződésben foglalt kötelezettségeinek nem szerződésszerű teljesítése esetére (a vis maior ÁSZF-ben meghatározott esetei kivételével) köteles késedelmi, hibás teljesítési vagy meghiúsulási kötbért fizetni.
   2. Késedelmi kötbér: ha a Szolgáltató olyan okból, amelyért felelős
      * + 1. a SIM-kártyákat késedelmesen szállítja, úgy a késedelem minden napja után, a késedelemmel érintett SIM-kártyákra vonatkozó összesített, ÁFA nélkül számított havi díjak 8/30-ad részének megfelelő összegű késedelmi kötbér fizetésére köteles.
          2. a mobil telefonkészülék szállítására, vagy a hálózati korlátozás feloldásához szükséges adatok rendelkezésre bocsátására vonatkozó késedelem esetén a Szolgáltató a késedelem minden napja után 1000.- Ft összegű késedelmi kötbér fizetésére köteles.
   3. Meghiúsulási kötbér: Amennyiben a szerződés teljesítése olyan okból hiúsul meg, amelyért a Szolgáltató felelős, Szolgáltató a meghiúsult teljesítés 48 hónapra vonatkozó, ÁFA nélkül számított ellenértékének 10%-át meghiúsulási kötbér címén köteles megfizetni Előfizető részére.
   4. A Szolgáltatási kötelezettség nem szerződésszerű teljesítése esetén Szolgáltató az elektronikus hírközlési előfizetői szerződések részletes szabályairól szóló 2/2015. (III. 30.) NMHH rendeletben illetve az ÁSZF\_ben meghatározottak szerint köteles kötbér fizetésére.
   5. A kötbérigény érvényesítésének feltétele a kötbér érvényesítését megalapozó esemény bekövetkeztének (jogalap), a kötbér alapját meghatározó szolgáltatások és azok ellenértékének, a késedelem illetve a meghiúsulás körülményeinek és időtartamának és a kötbér összegének mindkét fél által aláírt jegyzőkönyvben vagy a Vállalkozó egyoldalú nyilatkozatában való rögzítése.
   6. A kötbér érvényesítése:
2. a Szolgáltató által: a következő elszámolás alkalmával az előfizető számláján egy összegben történő jóváírással,
3. az Előfizető által: mindkét fél által aláírt jegyzőkönyv vagy a Szolgáltató erre vonatkozó nyilatkozata alapján, a számla alapján fizetendő összegből történő levonással.
   1. Amennyiben Szolgáltató a kötbért a következő havi számlában nem írja jóvá, úgy azt Előfizető jogosult a benyújtott számlák alapján fizetendő összegből a 13.6. pont b) alpontjában foglaltak szerint levonni.
   2. A Szolgáltató köteles az általa okozott – kötbért meghaladó – károkat Előfizető számára megtéríteni. Előfizető az igazolt kárigényét írásban, a lehetséges legrövidebb időn belül közli a Szolgáltatóval.
   3. Az Előfizető jogosult a kötbéren felüli igazolt kárát is érvényesíteni a Szolgáltatóval szemben, a kötbérigény érvényesítése nem jelent lemondást a Vevőt a szerződésszegés miatt megillető egyéb igényekről.
   4. A kártérítés érvényesítésének feltétele, hogy a károsult a káresemény bekövetkeztének tényét, a kár összegét, a kár bekövetkezésének körülményeinek feltüntetésével - írásban közölje a másik féllel, és azt a másik fél elismerje.
   5. Bármely nem szerződésszerű teljesítés jogi fenntartás nélküli elfogadása az Előfizető részéről nem értelmezhető joglemondásként azon igényről vagy igényekről, amelyek az Előfizetőt a Szolgáltató szerződésszegése következményeként megilletik.
   6. *A* szolgáltatói szerződésszegés jogkövetkezményeit, így különösen a szolgáltatás minőségére, korlátozására, szüneteltetésére vonatkozó rendelkezések megszegése esetén az Előfizetőt megillető jogokat, a díjvisszatérítés rendjét, az előfizetőt megillető kötbér mértékét az ÁSZF ………………………. pontjai tartalmazzák.
4. **Alvállalkozók bevonása**
   1. A jelen szerződést a Kbt. 138. § (1) bekezdéseiben foglaltak értelmében a közbeszerzési eljárás nyerteseként szerződő fél köteles teljesíteni, a teljesítésben a Szerződés 4. sz. mellékletben felsorolt alvállalkozók vehetnek részt.
   2. A Szolgáltató a szerződés teljesítésében résztvevő alvállalkozók, közreműködők tevékenységéért illetve mulasztásáért sajátjaként felel.
   3. A szerződés teljesítése során kapacitás igénybevételére nem kerül sor.
5. **Titoktartás, információk bizalmas kezelése**
   1. A Szolgáltatót titoktartási kötelezettség terheli a jelen Szerződés teljesítése során az Előfizetővel, annak tevékenységével kapcsolatban tudomására jutott mindennemű, közérdekű adatnak nem minősülő adat, információ, ismeret vonatkozásában. E titoktartási kötelezettség kiterjed a Szolgáltató alkalmazottaira, alvállalkozóira, az alvállalkozók alkalmazottaira, a Szerződés teljesítésében résztvevő egyéb közreműködőkre is, akiket erre a Szolgáltató köteles hitelt érdemlően figyelmeztetni.
   2. A Szolgáltató kötelezettséget vállal arra, hogy a Szerződés teljesítése során megismert vagy készített okmányokat, dokumentumokat és megszerzett információt kizárólag a szerződés teljesítésére használja fel, azokat az Előfizető előzetes írásos hozzájárulása nélkül nem hozhatja harmadik személy tudomására.
   3. A Szolgáltató az Előfizető írásbeli engedélye nélkül az általa a Szerződés alapján teljesített szolgáltatásról, illetve a jelen Szerződés teljesítésével kapcsolatosan tudomására jutott információkról harmadik személynek tájékoztatást nem adhat.
   4. A titoktartási kötelezettség időbeli korlát nélkül áll fenn.
   5. A titoktartási kötelezettség megsértése súlyos szerződésszegésnek minősül, és bekövetkezése esetén Megrendelő a Szerződés azonnali hatállyal való felmondására jogosult.
   6. A jelen pont szerinti titoktartási kötelezettségek alól jogszabály felmentést adhat.
6. **Teljesítési biztosíték**
   1. A Szolgáltató a szerződés teljesítésének elmaradásával kapcsolatos igények biztosítékaként – a Kbt. 134. § (2) és (4) bekezdése alapján – teljesítési biztosítékot nyújt az Előfizető részére 5.000.000.- Ft értékben, a szerződés időtartamát egy hónappal meghaladó érvényességi idővel.
   2. A biztosíték a Kbt. 134. § (6) bekezdés a) alapján– a Szolgáltató választása szerint teljesíthető
7. óvadékként az előírt pénzösszegnek a Megrendelő 10032000-01400805-00000000 számú számlájára történő átutalással, vagy
8. pénzügyi intézmény vagy biztosító által vállalt garancia vagy készfizető kezesség biztosításával, vagy
9. biztosítási szerződés alapján kiállított - készfizető kezességvállalást tartalmazó – kötelezvénnyel.
10. Amennyiben a biztosíték nyújtása bankszámlára történő befizetéssel történik, úgy a befizetésről szóló banki igazolást és a Szolgáltató által a befizetés összegére, jogcímére vonatkozóan adott cégszerűen aláírt nyilatkozatot meg kell küldeni az Előfizető részére a 17.3. pontban foglalt határidőre.
    1. A teljesítési biztosítékot a szerződéskötéskor kell rendelkezésre bocsátani. A biztosítékról szóló eredeti okmány a szerződés 5. számú mellékletévé válik.
    2. Az Előfizető a teljesítési biztosíték terhére jogosult érvényesíteni az őt megillető kötbér-, kártérítési, jótállási és szavatossági igényt, amelyet a garanciát nyújtó pénzintézet vagy biztosító intézet az alapjogviszony vizsgálata nélkül köteles teljesíteni.
11. **Átláthatóság**
    1. A Szolgáltató a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül. Nyilatkozata a Szerződés 3. sz. mellékletét képezi.
    2. A Szolgáltató kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja Megrendelőt.
    3. A Szolgáltató tudomásul veszi, hogy a valótlan tartalmú nyilatkozat alapján kötött szerződést a Megrendelő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
12. **Vitás kérdések rendezése, jogorvoslat**
    1. Szolgáltató és Előfizető kötelezettséget vállal arra, hogy a jelen szerződéssel illetve a szerződés teljesítésével kapcsolatos vitás kérdéseket egymás között kölcsönös tárgyalás útján rendezi.
    2. Amennyiben az előző pontban említett tárgyalások megkezdését követő 10 munkanapon belül a felek nem tudnának békés úton egyezségre jutni a jelen szerződéssel kapcsolatban közöttük felmerült vitát illetően, úgy a perben eljáró bíróságot a 2016. évi CXXX. törvény (Pp.) rendelkezései alapján kell kiválasztani.
13. **A szerződés módosítása**

A jelen szerződés módosítása kizárólag a Kbt. 141. §-142. §-aiban foglaltak figyelembe vételével, mindkét fél egyetértésével, a szerződés aláírására jogosult személyek aláírásával, a Kbt. 37. § (1) bekezdésében előírt közzétételi kötelezettség megtartásával történhet.

1. **A szerződés megszűnése**
   1. A szerződés megszűnik a 3.1. pontban meghatározott időszak elteltével.
   2. Előfizető a jelen szerződés azonnali hatályú rendkívüli felmondására jogosult Szolgáltató súlyos szerződésszegése esetén. Súlyos szerződésszegésnek minősül különösen:

* a szolgáltatás minősége a jelen szerződésben illetve annak 1. számú mellékletében rögzített kritériumoknak igazoltan nem felel meg, és a Szolgáltató az Előfizető írásbeli felszólítását követő, az Előfizető által meghatározott ésszerű időn belül sem tesz eleget a jelen szerződésben vállalt kötelezettségének;
* Szolgáltató a 3.2. pont szerinti határidő tekintetében késedelembe esik, és a szolgáltatást az eskütétel napját követő 2. munkanapon sem kezdi meg,
* a SIM-kártyák szállítására a 3.5. vagy a 3.6. pontban meghatározott határidő tekintetében 5 munkanapot elérő késedelembe esik;
* Szolgáltató megszegi az adatkezeléssel kapcsolatban a jelen szerződésben vagy a jogszabályokban foglalt előírásokat;
* a Vállalkozó ellen csőd-, felszámolási eljárás indul, vagy végelszámolás alá kerül;
* a számla kiállítására és benyújtására vonatkozó feltételek harmadik alkalommal történő megszegése;
* a titoktartási kötelezettség megszegése;
* kötbér érvényesítésére került sor;
* a biztosíték terhére történő igényérvényesítés esetén;
* a Vállalkozó valamely, a szerződésben rögzített kötelezettségének nem tesz eleget és azt a Megrendelő írásbeli felszólítását követő, a felszólításban előírt ésszerű határidőn belül sem teljesíti;
* a Vállalkozó nem felel meg az átláthatóság követelményének;
* a Szerződésben súlyos szerződésszegésnek minősített egyéb magatartás.
  1. Az Előfizető a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben

1. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
2. a Szolgáltató nem biztosítja a Kbt. 138. §-ban foglaltak betartását, vagy a Szolgáltató személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
   1. Az Előfizető a Kbt. 143. § (2) bekezdése alapján köteles a szerződést felmondani, vagy - a Ptk-ban foglaltak szerint - attól elállni, ha a szerződés megkötését követően jut tudomására, hogy A Szolgáltató tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. Az Előfizető a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – amennyiben:
4. a Szolgáltatóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
5. a Szolgálattó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. Előfizető a jelen szerződést azonnali hatályú rendkívüli felmondására jogosult, amennyiben

* a szolgáltatás minősége a jelen szerződésben rögzített kritériumoknak igazoltan nem felel meg, és a Szolgáltató az Előfizető írásbeli felszólítását követő, az Előfizető által meghatározott ésszerű határidőn belül sem tesz eleget a jelen szerződésben vállalt kötelezettségének,
* Szolgáltató a készülékek, SIM-kártyák szállítása, SIM-kártyák aktiválása tekintetében a jelen szerződésben meghatározott határidő felét elérő késedelembe esik,
* Szolgáltató megszegi az adatkezeléssel kapcsolatos, a jelen szerződésben vagy a jogszabályokban foglalt előírásokat, vagy a jelen Szerződésben előírt titoktartási kötelezettségét.
  1. Az Előfizető a szolgáltatás nyújtásának megkezdésétől számított 14 napon belül az érintett előfizetés (SIM) tekintetében jogosult a Szerződés azonnali hatállyal való felmondásra, ha az előfizetői szerződés további teljesítéséhez fűződő érdeke azon okból szűnt meg, hogy az igénybevételi helyen (cím, annak hiányában helyrajzi szám) a szolgáltatás minősége nem felel meg a jelen szerződésben foglaltaknak, vagy a szolgáltatás nem vehető igénybe.
  2. Mindkét Fél jogosult a Szerződés azonnali hatályú felmondására, ha a másik Fél a jelen Szerződésben foglalt kötelezettségét megszegi, és a szerződésszegést a Fél erre irányuló felszólítása ellenére sem orvosolja a felszólításban megjelölt, vagy egyébként a körülményekből következő ésszerű időn belül. A felmondást súlyos szerződésszegés orvoslására való felszólításnak nem kell megelőznie abban az esetben, ha az a szerződésszegés jellegénél fogva nem orvosolható, vagy olyan súlyos, hogy a Szerződés fenntartása a Féltől el nem várható.
  3. A Szolgáltató az elektronikus hírközlésről szóló 2003. évi C. törvény 134. §-ában és az ÁSZF …………………….. pontjában foglaltak szerint jogosult a jelen szerződés felmondására.

(A szerződéses adatlap alapján kerül kitöltésre)

* 1. A Szerződés megszűnésére vonatkozó előírásokat az ÁSZF …………. pontja tartalmazza.

(A szerződéses adatlap alapján kerül kitöltésre)

* 1. A szerződés megszűnik a Szolgáltató jelen szerződés tárgya szerinti tevékenység végzésére való jogosultságának megszűnésével.
  2. A szerződés megszűnése esetén Szolgáltató a szerződés megszűnése előtt már teljesített szolgáltatás szerződés szerinti pénzbeli ellenértékére jogosult.
  3. A jelen Szerződés megszűnése esetén a megszűnés időpontjáig hatályban lévő összes előfizetés egyidejűleg szűnik meg.

1. **Egyéb megállapodások**
   1. Szolgáltató kizárólag szerződésszerű teljesítés esetén hivatkozhat referenciaként az Előfizetőre. Az esetleges szerződésszegés tényét Előfizető feltünteti a referencia igazolásban.
   2. A jelen Szerződés a Szerződő Felek kölcsönös megállapodásával az Eht. és az Eszr. következő előírásaitól tér el:

(A szerződéses adatlap alapján kerül kitöltésre)

|  |  |
| --- | --- |
| Szerződés pontja | Jogszabályi hivatkozás |
|  |  |
|  |  |

A jelen Szerződés az ÁSZF következő előírásaitól tér el:

|  |  |
| --- | --- |
| Szerződés pontja | ÁSZF hivatkozás |
|  |  |
|  |  |

* 1. *A*mennyiben a szolgáltatás igénybevétele bármely SIM-kártya esetében meghaladja a jelen Szerződés 1. sz. mellékletében meghatározott korlátot, annak túllépése esetén az Eht. 137. § (1) bekezdés *d)* pontja szerinti korlátozás Előfizető által elfogadott korlátai: …………………………………………………………………..

(A szerződéses adatlap alapján kerül kitöltésre)

* 1. A Szolgáltató kötelezettséget vállal arra, hogy a jelen szerződés aláírását követő 15 napon belül az Előfizető dolgozói számára biztosított kedvezményes előfizetési lehetőségekre vonatkozó ajánlatot ad az Előfizető részére, és biztosítja, hogy a jelen szerződés alapján létrejövő hívócsoport tagjai, továbbá a dolgozói hívócsoport tagjai csoporton belüli és csoportok közötti hívásainak térítésmentességét. A dolgozói szerződés a jelen szerződéssel azonos időpontban veszti hatályát.

1. **Záró rendelkezések**
   1. A jelen szerződésben nem szabályozott kérdésekre az ÁSZF, az elektronikus hírközlésről szóló 2003. évi C. törvény és a Polgári Törvénykönyvről szóló 2013. évi V. törvény, az elektronikus hírközlési szolgáltatás minőségének az előfizetők és felhasználók védelmével összefüggő követelményeiről, valamint a díjazás hitelességéről szóló 13/2011. (XII. 27.) NMHH rendelet, az elektronikus hírközlési előfizetői szerződések részletes szabályairól szóló 2/2015. (III. 30.) NMHH rendelet,
   2. A Szerződő Felek a 2/2015. (III. 30.) NMHH rendelet 4. § (1) bekezdése alapján, egyező akarattal térnek el az [Eht.](https://uj.jogtar.hu/) és a /2015. (III. 30.) NMHH rendelet előfizetői szerződéssel kapcsolatos rendelkezéseitől.
   3. A Szerződés tárgya szerinti szolgáltatásra vonatkozó egyéb hatályos jogszabályok ide vonatkozó rendelkezései irányadók.
   4. Az Előfizető a jelen szerződés aláírásával egyidejűleg kijelenti, hogy a Szolgáltató vonatkozó ÁSZF-ben foglaltakat ismeri és magára nézve kötelezőnek tekinti.
   5. Amennyiben jelen szerződés valamely feltétele a Szolgáltató mindenkor hatályos ÁSZF-ben meghatározott feltételektől eltér, jelen szerződés irányadó.
   6. A Szolgáltató nem járul hozzá a szerződésben rögzített szolgáltatás Előfizető általi viszonteladásához. Nem minősül azonban viszonteladásnak az országgyűlési és európai uniós képviselők, nemzetiségi szószólók és alkalmazottaik részére nyújtott szolgáltatás.
   7. A felek a szerződést elolvasás és értelmezés után, a mellékletek áttanulmányozását követően, mint akaratukkal mindenben megegyezőt, jóváhagyólag aláírják.
   8. A jelen szerződés öt, egymással mindenben megegyező, eredeti példányban készült, amelyből három példány az Előfizetőt, kettő példány a Szolgáltatót illeti meg.
   9. Jelen szerződés elválaszthatatlan részét képezik a következő mellékletek:

1. sz. melléklet: Műszaki követelmények

2. sz. melléklet: Díjtáblázat

3. sz. melléklet: Átláthatósági nyilatkozat

4. sz. melléklet: Alvállalkozókra vonatkozó nyilatkozat

5. sz. melléklet: Teljesítési biztosíték

6. sz. melléklet: Hívószámokat tartalmazó mellékletek

Budapest, 2018.

|  |  |  |  |
| --- | --- | --- | --- |
| dr. Such György főigazgató | Gáspár Csaba  információs rendszerüzemeltetési főosztályvezető-helyettes | …………………………..  ……………………….  ……………….. | …………………………..  ………………..  ………………….. |
| Országgyűlés Hivatala  Megrendelő | | …………………  Szolgáltató | |